Hibaika Arraun Elkartea

Hibaika Arraun Elkartea Errenteria-Oreretako arraun taldea da. 1987an sortu zen. 1989an Errenteriako udalak Ondartxoko hiltegi zaharra utzi zion arraun elkarteari eta urte bereko maiatzaren 21ean arraun eskola zabaldu zen. 

Hibaikaren kasuan emakumezkoen traineruak izan ditu emaitzarik onenak, Kontxako Bandera eta Euskotren Liga irabaztekotan egon baita hainbat alditan. Lau aldiz izan da Kontxan txapeldunordea eta hiru aldiz Ligan. San Juango batelerekin lehia biziak izan zituen azkenean segundu gutxiren tarteaz erabaki zirenak. Ziklo aldaketa baten ondoren gaur egun ere Euskotren Ligan egiten du arraun Hibaikak.

Gizonezkoen trainerua aldiz maila apalean ibili da. Bi denboraldi egin zituen KAE 1 Ligan, gainerakoak KAE 2 mailan egin ditu, baina esan beharra dago urtero lortu duela trainerua uretaratzea.

 Historia 
Errenteriako traineruek aurretik ere parte hartu izan dute Kontxako Banderan. Rentería izenarekin 1953, 1954, 1967 eta 1968an aritu zen eta Beraun Arraun Elkartea bezala 1972, 1973 eta 1974ean. Emaitzarik onena 1953ko bosgarren postua izan zen. 

1989an Hibaika Arraun Elkartea sortu zen, izen bereko elkarte gastronomikoan. 1990a izan zen Hibaikak trainerua uretaratu zuen urtea eta lehenengo bandera ere orduan irabazi zuen, Donibane Lohizuneko "Iparralde Bandera". 1995 arte aritu zen traineruan baina ez zuen beste garaipenik lortu. 1995ean denboraldiaren erdian arraun egiteari utzi zion eta ez zen uretara itzuliko 2007 arte. Gizonekoen trainerua maila apalean ibili izan da beti. 

2012tik aurrera emakumezkoen trainerua urtero uretaratu du eta gizonezkoek ez bezala emaitza bikainak izan ditu, Liga Nagusiak eta Kontxa irabaztear egon baita. 2013tik aurrera Kontxako Banderara sailkatu izan da urtero eta lau aldiz izan zen bigarrena, guztietan segundu gutxiren tarteaz nagusitu zitzaion San Juan. Gipuzkoako eta Euskadiko txapelketak irabazi izan ditu eta gaur egun ere Liga Nagusian ari da arraunean.

 Emakumezkoen trainerua 

 Hasierak 
2012 urtean emakumezkoen trainerua atera zuen eta Gipuzkoako Ligan laugarren gelditu zen. Garaipen bat ere lortu zuen ekainean Isuntzaren Banderan, Lekeition. Denboraldia Kontxako Banderarako sailkapen estropadan 5. postua eginaz biribildu zuen.

 Garai onenak 
2013 denboraldian errenteriarrak Euskotren Ligarako sailkatu ziren. Honetaz gain beren lehenengo bandera irabazi zuten, Gipuzkoako Ligarako baliagarria den Txingudi Bandera klasikoa. Denboraldia biribiltzeko Kontxako Banderan sartu eta bigarren postua eskuratu zuten.

2014ko denboraldian hainbat estropada irabazi zituzten eta Liga Nagusian eta txapelketetan bigarren gelditu ziren sanjuandarren atzetik. Gipuzkoako Ligan hirugarrenak izan ziren. Denboraldia osatzeko Kontxako Banderarako sailkatu ziren bigarren aldiz eta garailearengandik hiru segundu eskasera gelditu arren hirugarren postuan amaitu zuten.

2015 urtea Euskotren Ligarako eta Kontxarako zailtasun handirik gabe sailkatu zen Hibaika. Ligan hirugarren egin zuen, Oriorekin lehia gogorrean, baina Kontxako Banderan bere onena eman zuen eta bigarren postuan gelditu zen, sanjuandarrengandik hiru segundu eskasera.

2016. urtea ondo hasi zuten Espainiako Batel Txapelketa irabaziz. Euskotren Ligan bigarren egin ondoren aurrenekoz Gipuzkoako Liga irabaztea lortu zuten. Kontxan ere bikain ibili ziren eta ohorezko txanda irabazi zuten arren segundu bakarrarengatik bigarren postuarekin konformatu behar izan zuen berriz.

2017. urtean San Juan baino motelago hasi zen baina uztaila bukaeran asko hurbildu eta historian lehenengo aldiz Euskadiko Txapelketa lortu zuen. Kontxan lehenengo jardunaldia irabazi zuen baina azkenean bigarren postuarekin konformatu behar izan zuen beste behin ere.

 Ziklo berria 
2018an ziklo berri bati hasiera eman zion. Hala ere ETE Ligan bigarren egin zuen eta Kontxan bosgarren. 2019an liga irabazi zuen Zumaiarekin lehia gogorrean ibili ondoren. Kontxan ohorezko txandan aritu zen eta laugarren postua eskuratu zuen. Play-offetan ordea ez zuen Euskotren Ligara itzultzerik lortu. 2020an bigarren egin zuen Ligan eta berriz ere play-offak jokatu zituen, baina ez zen mailaz igo.

2022an ETE Ligan bigarren egin eta Euskotren Ligara igo zen. 2023an zortzi trainerutatik seigarrena izan zen, baina galiziarrek permanentzia bermatuta zutenez jeitsiera play-offak jokatu behar izan zituen. Arazorik ez zuen izan maila mantentzeko. Kontxako Banderarako arazo gabe sailkatu zen, 11 aldiz jarraian. 2024an seigarren postuarekin Ligan mantentzea lortu zuen eta Kontxarako sailkatu zen 12. aldiz jarraian. 2025ean bosgarrena izan zen Ligan eta 13. aldiz jarraian sartu zen Kontxako Banderan.

 Kontxako Bandera 
 Txapelduna (0)
 Bigarrena (4): 2013, 2015, 2016, 2017.
 Hirugarrena (1): 2014.
 Sailkapen estropada (2): 2014, 2016.
 Sailkatua (13): 2013, 2014, 2015, 2016, 2017, 2018, 2019, 2020, 2021, 2022, 2023, 2024, 2025.

 Emakumezkoen Traineru Liga 
 Txapelduna (0)
 Bigarrena (3): 2014, 2016, 2017
 Hirugarrena (1): 2015.
 Irabazitako estropadak (2025 barne): 6
 Parte hartzeak (7): 2013, 2014, 2015, 2016, 2017, 2023, 2024
 Gipuzkoako Liga (1): 2016.
 ETE Liga (1): 2019.

 Txapelketak 
 Espainiako Txapelketa (0): hurugarren 2025ean.
 Euskadiko Txapelketa (1): 2017.
 Gipuzkoako Txapelketa (1): 2016.

 Gainontzeko banderak 
 Etxekoa  Madalen Jaietako estropada (1): 2016.Errenteria Hiriko Bandera (3): 2019, 2021, 2022. Handiak  Zarauzko Ikurrina (0): bigarren 2013, 2014 eta 2016an.Getxoko Bandera (0): bigarren 2014, 2016 eta 2017an. Gipuzkoan  Txingudi Bandera (2): 2013, 2018.Oriako Traineru Jaitsiera (2): 2014, 2017.San Pedroko Test estropada (2): 2014, 2016.Gipuzkoako Foru Aldundiaren Bandera (1): 2016.Pasaiako Iberdola Bandera (1): 2016.Getariako Bandera (1): 2016.Pasaiako Bandera (1): 2016.Zarautz Arraun Elkartearen Ikurrina (1): 2016.Orioko Bandera (1): 2017.Hernaniko Bandera (1): 2017.DYA Bandera (1): 2017.Igartza Bandera (1): 2019.Adegi Bandera (1): 2019. Bizkaian  Isuntzaren Bandera (4): 2012, 2015, 2016, 2023.Julián Enrique Memoriala (1): 2014.Antiguako Ama estropada - Ondarroa (1): 2014.Portugaleteko traineru jaitsiera (2): 2015, 2022.Ondarroako Bandera (1): 2015.Bilboko gaueko estropada (1): 2015.Kalare Deuna Arrantzaleen Kofradia - Ondarroa (1): 2019. Lapurdin  Donibane Ziburuko Estropada (1): 2019.Baionako Bandera (1): 2019. Kantabrian  Marina de Cudeyoko Bandera (1): 2014.Astilleroko Bandera (1): 2014.Santoñako Bandera (2): 2014, 2020.Colindresko Bandera (1): 2016.Camargoko Bandera (1): 2018.Castro Urdialesko Bandera (1): 2019.Rosmi Bandera (1): 2020.Challenge Castro Urdiales (2): 2021, 2022. Besterik  Euskotren Bandera (1): 2014.

 Trainerillak 
 Euskadiko Txapelketa (2): 2014, 2016.
 Gipuzkoako Txapelketa (1): 2014.

 Batelak 
 Espainiako Txapelketa (1): 2016.
 Euskadiko Txapelketa (2): 2012, 2025.
 Gipuzkoako Txapelketa (2): 2016, 2019.
 Gipuzkoako batel liga (1): 2016

 Llaütak 
 Espainiako Llaüt Txapelketa (0): hirugarren 2020an.

 Denboraldiak 
Dendoraldiak Euskotren 8   ETE 5  2025 barne.
 Urtea  Liga  Kontxa 2012  Gipuzkoako Liga, 3.a - 2013 Emakumezkoen Liga, 3.a 2.a 2014 Emakumezkoen Liga, 2.a 3.a 2015 Emakumezkoen Liga, 3.a 2.a 2016 Emakumezkoen Liga, 2.a 3.a 2017 Emakumezkoen Liga, 2.a 2.a 2018  ETE Liga, 2.a 5.a 2019  ETE Liga, 1.a 4.a 2020  ETE Liga, 2.a 6.a 2021  ETE Liga, 3.a 6.a 2022  ETE Liga, 2.a (10px) 6.a 2023  Emakumezkoen Liga, 6.a 6.a 2024  Emakumezkoen Liga, 6.a 8.a 2025  Emakumezkoen Liga, 5.a 7.a

 Gizonezkoen trainerua 

Hibaika AE Ligako bigarren mailan ibili da gehienbat. 2016an hirugarren egin zuen eta lehen aldiz igoera play-offak jokatu zituen gainera. 2017an bandera berri bat irabazi zuen 27 urteren ondoren, Iberiaren Bandera hain zuzen ere. 2017ko play-offetan aritu zen berriz eta hirugarren egin zuen. Santurtzi eta Donostiarrak TKE Ligara igotzea lortu zutenez hurrengo denboraldian KAE 1 Ligara igo zen. Bi urte egin zituen bertan eta 2019an maila galdu zuen.

2025ean KAE 2 Ligan hiru bandera eskuratu zituen, Astillerokoa, Laredokoa eta Oriokoa. Bigarren egin zuen Ligan. Play-offetan ere bigarren postua lortu zuen eta KAE 1 Ligara itzuli zen.

 Ligak 
 KAE 2 Liga (0): bigarrena 2022an eta 2025ean.

 Banderak 
 Iberiaren Bandera (1): 2017.
 Astilleroko Bandera - KAE 2 (1): 2025.
 Laredoko Bandera (1): 2025.
 Orio Kanpina Bandera (1): 2025.

 Batelak 
 Gipuzkoako Batel Txapelketa (1): 1973 (Beraun Arraun Elkartea)

 Azken denboraldiak 
Dendoraldiak TKE 0   KAE 1 2   KAE 2 17  2025 barne.
 Urtea  Liga  Kontxa 2007  KAE 2 Liga, 9.a - 2008  KAE 2 Liga, 8.a - 2009  KAE 2 Liga, 9.a - 2010  KAE 2 Liga, 9.a - 2011  KAE 2 Liga, 10.a - 2012  KAE 2 Liga, 13.a - 2013  KAE 2 Liga, 7.a - 2014  KAE 2 Liga, 6.a - 2015  KAE 2 Liga, 5.a - 2016  KAE 2 Liga, 3.a - 2017  KAE 2 Liga, 3.a (p.o. 10px) - 2018  KAE 1 Liga, 11.a - 2019  KAE 1 Liga, 12.a (10px) - 2020  KAE 2 Liga, 8.a - 2021  KAE 2 Liga, 8.a - 2022  KAE 2 Liga, 2.a - 2023  KAE 2 Liga, 5.a - 2024  KAE 2 Liga, 5.a - 2025  KAE 2 Liga, 2.a (p.o. 10px) - 2026  KAE 1 Liga,  -
 (p.o.) play-offak

 Antolaturiko estropadak 
Hibaikak bere bandera antolatzen du KAE 2 Ligarako puntuagarria dena. Bestalde Beraun Arraun Elkarteak 1972 eta 1974 artean ere antolatu zuen Beraun Sari Handia Pasaia eta Hondarribiako uretan bazen ere.

 Erreferentziak 

 Kanpo estekak 

  Hibaika Arraun Elkartearen webgunea
  Hibaikaren kantua, "Sua uretan"

Kategoria:Gipuzkoako arraun taldeak
Kategoria:Errenteriako kirola